stanford-oval/wikipedia huggingface dataset:
Sígri

| Sígri Σίγρι |
| --- | --- |
 Sígrin kylä.
 Sígri
 Koordinaatit: 39°12′42″N, 25°51′09″E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Lesbos
Kunta:  Länsi-Lesbos
Hallinto:  
 – Asutustyyppi:  kylä
 – Kallikrates-koodi:  5301050601
Väkiluku (2011):  333
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Sígri (kreik. Σίγρι; kath.kreik. Σίγριον, Sígrion) on Kreikan kylä, joka sijaitsee Lesboksen saarella ja kuuluu Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Se kuului aiemmin Eresós-Ántissan kuntaan ja vuodesta 2011 lähtien Lesboksen kunnan Eresós-Ántissan kunnallisyksikköön. Kylän väkiluku on 333 (vuonna 2011).
Kivettynyt puunrunko Sígrin Lesboksen kivettyneen metsän luonnonhistoriallisessa museossa.
Sígri sijaitsee rannikolla Lesboksen saaren länsipäässä. Se on alun perin kalastajakylä. Sígrin tunnetuimmat nähtävyydet ovat turkkilainen linna vuodelta 1746 sekä Lesboksen kivettyneen metsän luonnonhistoriallinen museo, jonka alueella on jäänteitä muinoin kivettyneestä metsästä. Varsinainen Kivettyneen metsän luonnonpuisto sijaitsee sisämaassa Sígristä itään. Sígrin edustalla sijaitsee Megalonísin eli Nisiópin saari.
Aiheesta muualla

Kuvia tai muita tiedostoja aiheesta Sígri Wikimedia Commonsissa
Tabú (kappale)

| ”Tabú” Pablo Alborán & Ava Max |
| --- | --- | --- |

Singlen tiedot
 Albumilta: Tabú EP
 Julkaistu: 6. marraskuuta 2019
 Tuottaja(t): Edgar Barrera
 Tyylilaji: pop
 Kesto: 02.59
 Levy-yhtiö: Warner Spain
Pablo Alboránin muut singlet
| ”Rayando El Sol” 2019 | ”Tabú” 2019 | ”Peces de ciudad” 2019 |
Ava Maxin muut julkaisut
| ”Torn” 2019 | ”Tabú” 2019 | ”Salt” 2019 |
Tabú on espanjalaisen laulaja-lauluntekijän Pablo Alboránin sekä yhdysvaltalaislaulajan Ava Maxin musiikkikappale. Sen julkaisi Warner Music Group Alboránin samannimiseltä EP-levyltä singlenä 6. marraskuuta 2019. Kappaleen on sanoittanut Alborán ja sen tuotti Edgar Barrera. Kappaleen musiikkivideon ohjasi Santiago Salviche ja se julkaistiin singlen julkaisupäivänä. Videon julkaisu lähetettiin livenä Callaon torilla Madridissa.
"Tabú" oli kaupallisesti kohtalainen menestys espanjankielisissä valtioissa, sen päästyä singlelistan kymmenen parhaan joukkoon Chilessä sekä kahdenkymmenen parhaan joukkoon Puerto Ricossa ja Espanjassa. Lisäksi se on myynyt platinalevyyn oikeuttavan määrän kopioita Espanjassa.
Käännös suomeksi
Suomen punaisten rintamamiesten liitto

Suomen punaisten rintamamiesten liitto (SPRL) oli 1930-luvun alussa Suomessa toiminut salainen äärivasemmistolainen järjestö, joka ohjelmansa mukaan pyrki kapitalismin kukistamiseen ja proletariaatin diktatuurin pystyttämiseen keinoilla millä hyvänsä. Liitto ilmoitti noudattavansa Kommunistisen internationaalin ohjeita ja toimivansa yhteistyössä kaikkien maiden vallankumouksellisten armeijoiden kanssa, mutta Suomen Kommunistinen Puolue suhtautui siihen kielteisesti. SPRL:n noin 60-henkiseen jäsenistöön kuului sekä SKP:n jäseniä että puolueesta aiemmin erotettuja henkilöitä.
Toiminta

Punaisten rintamamiesten liitto perustettiin vuonna 1930, sen jälkeen, kun kommunistien ja muun vasemmiston julkisen toiminnan mahdollisuuksia heikennettiin huomattavasti niin sanotuilla kommunistilaeilla. Järjestön suunnittelemaa toimintaa tämä ei varsinaisesti haitannut, sillä se aikoi toimia vain maanalaisesti ja lain ulkopuolella. Ohjelmassaan Aktiivisuus vaiko, passiivisuus SPRL suorastaan kiitti Lapuan liikettä toteamalla: "Nyt voimmekin paremmin toimia kuin ei ole muita toimintamuotoja kiusanamme." Järjestö kehotti kannattajiaan varustautumaan tuleviin koitoksiin mm. asein, puukoin ja pampuin. Liitto pyrki seuraamaan Saksan Punaisten rintamasotureiden liiton toimintaa jatkaneiden, aktiivisesti katutaisteluihin osallistuneiden, antifasististen työväen puolustusjärjestöjen esimerkkiä.
Rintamamiesten toiminta, kuten vallankumouksellisen sabotaasin harjoittaminen, jäi varsin pienimuotoiseksi. 25. joulukuuta 1930 SPRL järjesti mielenosoituksen Senaatintorilla Helsingissä, mutta paikalle saapui vain muutama mielenosoittaja. 18. tammikuuta 1931 Helsinginkadulla työväenopiston edustajalla järjestettyyn mielenosoitukseen otti kuitenkin osaa yli sata henkilöä. Poliisi hajotti tapahtuman nopeasti, mutta tätä ennen ehdittiin puukottaa nimellä "Iso-Mäkelä" tunnettua etsivää, minkä rintamamiehet tulkitsivat voitokseen.
3. helmikuuta SPRL järjesti Hakaniemessä mielenosoituksen, jonka ajankohta oli valittu Suomen Ammattijärjestön johtoa vastaan käydyn oikeuskäsittelyn perusteella. Liiton aktiivit suunnittelivat panevansa pystyyn kunnon mellakan: poliisit oli tarkoitus piirittää ja piestä, poliisiautot aiottiin räjäyttää dynamiitilla. Skenaario ei kuitenkaan toteutunut. Poliisi ajoi rintamamiehet pois torilta eivätkä nämä kyenneet mainittavaan vastarintaan. Mielenosoittajien iskukykyä horjutti myös SKP:n aluekomitean vetäytyminen tapahtumasta.
Liiton johto pidätettiin keväällä 1931 ja organisaatio heikkeni.
Organisaatio

Liittoa johti Punainen esikunta, jolla oli valta niin poliittisissa kuin sotilaallisissakin kysymyksissä. Esikunnan oli sääntöjen mukaan tarkoitus ohjata piireihin, joukkueisiin ja ryhmiin järjestettyjä joukkoja. Tiettävästi SPRL sai kuitenkin perustettua vain kolme joukkuetta.
Liiton säännöt edellyttivät jäseniltä tiukkaa kuria. Rangaistus esimerkiksi "provokaattoreille" ja "Ohranan agenteille" oli poikkeuksitta kuolema. Eroaminen järjestöstä ei tullut kyseeseen ilman Punaisen esikunnan hyväksyntää. SPRL:n jäsenet jaettiin taistelukyvykkyytensä perusteella kahteen luokkaan.
Järjestön aktiivit olivat tavallisia työläisiä, mikä tutkija Jukka Paastelan mukaan näkyy muun muassa siinä, että liiton asiakirjat olivat kieliopiltaan kehnoja. SPRL julkaisi lehteä Toveri, josta ilmestyi yhteensä neljä numeroa vuosina 1930–1931. Liiton kannatus keskittyi Helsingin seudulle.
Suhde SKP:hen

Keskeisin syy uuden järjestön muodostamiselle oli liiton perustajien mukaan se, että 1920-luvulla vasemmistolaisia (kommunistien johtamia) työväenjärjestöjä johtaneet olivat pettäneet työväen asian. Rintamamiehet nimesivät kyseiset henkilöt roistoiksi, pelkureiksi ja omaneduntavoittelijoiksi, jotka eivät olleet osanneet valmistaa työläisiä vastaamaan Lapuan liikkeen esittämään haasteeseen. SKP:ssä tällaiseen arvosteluun "vasemmalta" ei suhtauduttu ymmärtäen, vaikka osa puoluejohdosta olisi ollut valmis neuvotteluihin rintamamiesten kanssa. SKP:n maanalaisessa Suomen organisaatiossa SPRL:n vastaista taistelua johti ensin Toivo Antikainen ja hänen jälkeensä Antti Hyvönen.
Vuoden 1930 puoluekonferenssissa SKP määritteli toimintalinjaa uudessa tilanteessa. Kominterniä edustaneen Mickevičius-Kapsukasin puheenvuorossaan esittämiä linjauksia seuraten kokous tuomitsi SPRL:n hankkeen uuden kansalaissodan valmistelusta. SKP:n mukaan ”joukkoaseistautumisen ja aseellisen joukkoesiintymisen ajatus” oli ”ennenaikainen ja johtaisi vain yksityisten pienten ryhmien sankarilliseen esiintymiseen ilman suuren joukkoliikkeen tukea”. SKP tuomitsi myös terroristiset toimintatavat.
Alkuvuonna 1931 SKP:n Tiedonantajassa tuomittiin rintamamiehet opportunisteiksi, joiden toimintaa leimasi suorastaan tolkuton äkkijyrkkyys. SKP vaati ”anarkisteina” pitämiään rintamamiehiä lopettamaan järjestönsä. Politbyroon kiertokirjeessä soluille ilmoitettiin rintamamiesten järjestäytyneen puolueen ulkopuolelle sekä kumottiin SPRL:n väitteet yhteyksistä Kominterniin. Puolueen mukaan SPRL:n riveissä oli kuitenkin myös hyviä luokkataistelijoita, joita oli johdettu harhaan. Tiedonantajan numerossa 4/1931 todettiin, että: ”Puolueemme ulkopuolelle on yritetty muodostaa salaliittolaisjoukkuetta, joka kutsuu itseään 'punaisiksi rintamamiehiksi'. Puolueella ei ole sen kanssa yhteyttä, sillä sen 'ohjelma' on Kominternin ja puolueemme vastainen.” SKP:n vuoden 1931 puoluekonferenssi antoi tukensa toimenpiteille, joihin Suomessa oli ryhdytty rintamamiesten vastustamiseksi. SPRL:n joukkotoimintaa väheksynyt linja oli kokousedustajien mielestä ”räikeän ultravasemmistolainen”.
On mahdollista, että SPRL:n aktivisteilla oli yhteyksiä Neuvostoliitossa oleskelleeseen Eino Rahjaan, joka oli tunnettu SKP:n johdon kriitikko. Tällaisia huhuja esiintyi esimerkiksi punaupseerien keskuudessa vuonna 1931.
Szczecin Goleniówin lentoasema

Szczecin-Goleniówin lentoasema on Puolan Szczecinissa sijaitseva kansainvälinen lentoasema. Se on nimetty Puolan puolalaisen ammattiliiton, Solidaarisuuden mukaan. Lentoaseman suurimpia käyttäjiä ovat halpalentöyhtiöt, kuten Ryanair ja Wizz Air.
Lentoasemalta on bussi- ja junayhteydet sekä Szczecinin että Goleniówin keskustaan.
Aiheesta muualla

Kuvia tai muita tiedostoja aiheesta Szczecin Goleniówin lentoasema Wikimedia Commonsissa
Tabiteuea

Tabiteuea
Tabiteuea satelliittikuvassa.
| --- | --- |
Sijainti:  Gilbertsaaret Kiribati
Korkein kohta:  3  m 
Pinta-ala:  38 km²
| --- | --- |
Asukasluku:  5 261 (2015)
muokkaa - muokkaa wikitekstiä - muokkaa Wikidataa
Tabiteuea on yhteisnimitys kahdelle Tyynellämerellä Gilbertsaarilla sijaitsevalle saarelle, Pohjois- ja Etelä-Tabiteuealle. Molemmat kuuluvat Kiribatille ja sijaitsevat Tarawasta etelään. Pohjois-Tabiteuean pinta-ala on 26 neliökilometriä ja asukasluku oli noin 3 955 vuonna 2015. Etelä-Tabiteuean pinta-ala on 12 neliökilometriä ja asukasluku oli 1 306 vuonna 2015. Sana "Tabiteuea" on kiribatin kieltä ja tarkoittaa "maata, jossa ei ole päällikköjä".[lähde? ]
Storytone

| Storytone Neil Young |
| --- | --- | --- |

Studioalbumin tiedot
 Äänitetty : 2014
 Julkaistu: 4. marraskuuta 2014
 Tuottaja(t): Neil Young & Niko Bolas
 Tyylilaji: blues, jazz, country
 Levy-yhtiö: Reprise
Listasijoitukset
  Suomen virallinen lista: 28.
Neil Youngin muut julkaisut
| A Letter Home 2014 | Storytone 2014 | The Monsanto Years 2015 |
Storytone on kanadalaisartisti Neil Youngin 35. studioalbumi, joka julkaistiin vuonna 2014 Reprise Recordsin kautta. Levyn oma tyylilaji on vaihteleva, se sisältää bluesia, jazzia ja sinfoniaorkesterin kanssa soitettuja country-kappaleita. Albumin tuottajana toimii Youngin lisäksi amerikkalainen Niko Bolas.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Plastic Flowers | 4.06 |  |  |  |  |  |  |  |
| 2. | Who's Gonna Stand Up? | 4.23 |  |  |  |  |  |  |  |
| 3. | I Want to Drive My Car | 3.08 |  |  |  |  |  |  |  |
| 4. | Glimmer | 4.59 |  |  |  |  |  |  |  |
| 5. | Say Hello to Chicago | 4.57 |  |  |  |  |  |  |  |
| 6. | Tumbleweed | 3.37 |  |  |  |  |  |  |  |
| 7. | Like You Used to Do | 2.39 |  |  |  |  |  |  |  |
| 8. | I'm Glad I Found You | 3.39 |  |  |  |  |  |  |  |
| 9. | When I Watch You Sleeping | 5.30 |  |  |  |  |  |  |  |
| 10. | All Those Dreams | 4.25 |  |  |  |  |  |  |  |
Albumin erikoisversiolla on myös toinen levy, jolla Young esittää samat kappaleet akustisesti.
Arviot

Allmusic:
The Guardian:
Billboard:
Aiheesta muualla

Storytone discogs.com -sivustolla
http://www.uncut.co.uk/neil-young/neil-youngs-storytone-to-be-released-in-two-versions-news (Arkistoitu – Internet Archive)
Tablasindrongo

| Tablasindrongo> Uhanalaisuusluokitus |
| --- | --- |
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Drongot Dicruridae
Suku::  Drongot Dicrurus
Laji::  menagei
Kaksiosainen nimi
 Dicrurus menagei  (Bourns & Worcester, 1894) 
Katso myös
   Tablasindrongo Wikispeciesissä  
Infobox OKNimi-testi OKIUCN-testi OK: 
Tablasindrongo (Dicrurus menagei) on drongojen (Dicruridae) heimoon kuuluva lintulaji. Frank Swift Bourns ja Dean Conant Worcester kuvasivat lajin tieteelle vuonna 1894. Tablasindrongoa tavataan Filippiineillä, jossa se elää metsissä. Se on hyönteissyöjä. Tablasindrongon populaatio on pienenemässä. Sitä uhkaavat maatalous ja vesiviljely.
Susan Kare

| Susan Kare |
| --- | --- |

Henkilötiedot
Syntynyt: 1954 (ikä 69–70) Ithaca, New York
Kansalaisuus:  Yhdysvallat
Ammatti:  graafinen suunnittelija
Aiheesta muualla
Kotisivu
Susan Kare (s. 1954 Ithaca, New York, Yhdysvallat) on yhdysvaltalainen graafinen suunnittelija ja kuvataiteilija, joka on tullut tunnetuksi Applelle ja muille ohjelmistoyrityksille suunnittelemistaan minimalistisista kuvakkeista. Kuvakkeiden ja kirjasintyyppien lisäksi hän on tehnyt yrityksille imago- ja tuotesuunnittelua. Applen ohella hänen tunnetuimpia asiakkaitaan ovat olleet Microsoft, Facebook ja New Yorkin Museum of Modern Art.
Hän elää nykyisin Kaliforniassa kolmen poikansa kanssa ja harrastaa aktiivisesti hiihtoa ja lainelautailua.
Nuoruus

Kare syntyi New Yorkin Ithacassa ja varttui Pennsylvanian Lower Merionissa, jossa hän kävi Harriton High Schoolia. Hänen isänsä Morley Richard Kare työskenteli aistifysiologian professorina Pennsylvanian yliopistossa ja oli erikoistunut haju- ja makuaistin tutkimukseen.
Kare valmistui kuvataiteen koulutusohjelmasta Mount Holyoke Collegesta 1975 ja suoritti kuvataiteen tohtorin tutkinnon New Yorkin yliopistossa 1978. Seuraavana vuonna hän muutti San Franciscoon saatuaan paikan näyttelykuraattorin assistenttina Fine Arts Museums of San Franciscossa. Työskenneltyään museossa kaksi vuotta hän ryhtyi freelancesuunnittelijaksi.
Ura tietotekniikkayhtiöiden palveluksessa

Vuonna 1982 Kare sai puhelinsoiton entiseltä koulutoveriltaan Andy Hertzfeldilta, joka pyysi häntä työskentelemään Apple Computerin palveluksessa Cupertinossa. Applella hän suunnitteli kuvakkeita, kirjasintyyppejä ja käyttöliittymäelementtejä alkuperäisen Macintoshin graafista käyttöliittymää varten. Pian Macintoshin julkistuksen jälkeen hänet ylennettiin Applen taiteelliseksi johtajaksi.
Vuonna 1986 Kare siirtyi Steve Jobsin perässä tietotekniikkayhtiö NeXTin taiteelliseksi johtajaksi. Työskennellessään NeXTillä hän kuitenkin oivalsi kaipaavansa kuvakkeiden suunnittelua ja päätti perustaa oman suunnittelutoimiston San Franciscoon. Yritys on yhä toiminnassa ja keskittyy graafisten käyttöliittymien suunnitteluun. Kare on kertonut ihailevansa suuresti edesmennyttä yhdysvaltalaista graafista suunnittelijaa Paul Randia, jonka palkkasi aikoinaan suunnittelemaan logon NeXTille.
Kirjasintyypit, jotka Kare suunnitteli alkuperäistä Macintoshia varten.
Suviyön salaisuus

| Suviyön salaisuus |
| --- | --- |
 Elokuvan juliste.
Ohjaaja:  Eino Kari
Käsikirjoittaja:  Antti Metsalo Erkki Uotila
Perustuu:  Tuulikki Kallion romaaniin Karjamajan salaisuus
Tuottaja:  Theodor Luts Emil Viljanen
Säveltäjä:  Väinö Haapalainen
Kuvaaja:  Esko Töyri Auvo Mustonen
Leikkaaja:  Eino Kari
Lavastaja:  Eero Leväluoma
Pääosat:  Aija Vilanto Erkki Uotila Kyllikki Väre
Valmistustiedot
Valmistusmaa:  Suomi
Tuotantoyhtiö:  Fenno-Filmi
Ensi-ilta:  21. tammikuuta 1945
Kesto:  91 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Suviyön salaisuus on Eino Karin ohjaama suomalainen elokuva vuodelta 1945. Elokuvan käsikirjoitus perustuu nimimerkki Tuulikki Kallion romaaniin Karjamajan salaisuus. Elokuva oli kuvaajana toimineen Eino Karin ainut ohjaus. Pekka Puupää -elokuvista tunnettu Masa Niemi nähdään elokuvadebyytissään. Käsikirjoittajista Antti Metsalon takana on tuottajan puoliso Aksella Luts.
Elokuvan tuottaja ja tuotantoyhtiön perustaja Theodor Luts joutui vielä kuvausten ollessa kesken poistumaan puolisonsa Aksella Lutsin kanssa salaa Ruotsiin, sillä kun välirauha tuolloin solmittiin, oli vaara, että heidät olisi virolaisina internoitu.
Tarina

Elokuva kertoo Eirtolan talon palvelustytöstä, jota perheen ylioppilaspoika Jouko ryhtyy piirittämään. Eriikka pääsee Joukon salaisuuden jäljille nähdessään yöllä unta valkopukuisesta, salaperäisesti kuolleesta Jennystä. Eriikka torjuu toistuvasti Joukon lähentelyt. Nähtyään taas saman unen hän löytää lattialankun alta lippaan, jonka sisältä löytyy Jennyn päiväkirja. Asiaa setviessään hän lähentyy pappilan pastorin kanssa, johon Eirtolan emäntä Ulla-Maija on rakastunut.
Arviot

Aikalaiskriitikoilta elokuva sai varsin tyrmäävän kritiikin. Alkusyy nähtiin jo Tuulikki Kallion romaanissa, joka sai "perjantailukemiston" ja "viikkolehtiromantiikan" leiman. Eräs arvostelija myönsi Erkki Uotilan ja Aksella Lutsin käsikirjoituksessa tapahtuvan paljon: "siinä on Suomen suvea yöllä ja päivällä, kihlajaistansseja ja kirkonmenoja, kirkonkylän arkielämää vaihtelevassa tempossa, mutta siihen ote onkin jäänyt." Aiheen heikkouden takia esikoisohjaaja Karin ei katsottu saaneen "mitään merkillistä aikaan". Aija Vilanto ei saanut uralleen kannustusta, muiden näyttelijöiden suorituksissa sen sijaan nähtiin sekä kehumisen arvoista että uusia mahdollisuuksia.
Myöhemmin televisioesityksen yhteydessä kriitikkon linja oli sama: Elokuva on tympeä maalaisdraama, eikä siitä löydy eheää pääjuonta, ja lisäksi ohjaaja on täysin hukassa. Topo Leistelä saa kiitosta yrmynä vaarina.
Näyttelijät

| 0 | 1 | 2 |
| --- | --- | --- |
|  Aija Vilanto  | … |  Eriikka Saari   |
|  Erkki Uotila  | … |  pastori Tuomo Ahomaa   |
|  Kyllikki Väre  | … |  Ulla-Maija Eirtola   |
|  Eero Esko  | … |  Jouko   |
|  Litja Ilmari  | … |  Alviina, Eirtolan leskiemäntä   |
|  Topo Leistelä  | … |  Eirtolan vaari   |
|  Joel Asikainen  | … |  Kalle   |
|  Nina Lindell  | … |  Anni Salonen   |
|  Olli Salminen  | … |  Ala-Viuhkolan Jori   |
|  Rosi Reijula  | … |  Sanni   |
|  Ari Laine  | … |  Aale   |
|  Eija Hiltunen  | … |  Hilma   |
|  Masa Niemi  | … |  kauppias   |
|  Ema Vinermo  | … |  Yrjänän torppari   |
|  Hilly Lindqvist  | … |  Anna-muori   |
|  Eero Leväluoma  | … |  konstaapeli   |
|  Urho Virta  | … |  Yrjö   |
TUL:n pesäpallomestaruus 1947

Työväen Urheiluliiton pesäpallomestaruus 1947 ratkaistiin yhdeksän joukkueen sarjassa. Samalla pelattiin Pesäpallon SM-sarjapaikoista kaudelle 1948. Lappeenrannan Työväen Urheilijat lopetti pesäpalloilun ohjelmastaan ja pelaajat ja sarjapaikka siirtyivät perustetulle Lappeenrannan Palloseuralle. TUL:n mestariksi pelasi Kuusankosken Puhti, joka kuitenkin samaan aikaan putosi SM-sarjasta, eikä voinut saada TUL:n kiintiöpaikkaa.
TUL:n Mestaruussarja

| Joukkue | O | V | T | H | Juoksut | Pts |
| --- | --- | --- | --- | --- | --- | --- |
| Kuusankosken Puhti | 8 | 7 | 1 | 0 | 96-20 | 15 |
| Työväen Mailapojat | 8 | 5 | 2 | 1 | 68-23 | 12 |
| Tampereen Pesäpeikot | 8 | 6 | 0 | 2 | 75-33 | 12 |
| Haminan Ponteva | 8 | 4 | 1 | 3 | 64-71 | 9 |
| Riihimäen Pyrkivä | 8 | 4 | 1 | 3 | 36-48 | 9 |
| Turun Toverit | 8 | 3 | 0 | 5 | 44-35 | 6 |
| Forssan Alku | 8 | 2 | 2 | 4 | 59-58 | 6 |
| Lappeenrannan Palloseura | 8 | 1 | 0 | 7 | 15-94 | 2 |
| Lohikosken Lohi | 8 | 0 | 1 | 7 | 25-73 | 1 |
Haminan Ponteva sai TUL:n kiintiöpaikan yhteisessä mestaruussarjassa 1948. Sarjasta putosivat Lappeenranta ja Lohi. Tilalle nousivat Tainionkosken Tähti ja Jyväskylän Veikot.
Suvitiellinen

| Suvitiellinen |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  60°54′44″N, 24°21′38″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Räikälänjoen valuma-alue (35.89)
Laskuoja:  oja Vesajärveen 
Järvinumero:  35.892.1.007
Mittaustietoja
Pinnankorkeus:  125,9 m  
Rantaviiva:  1,486 km  
Pinta-ala:  6,864 ha  
 fiSuvitiellinen 
Suvitiellinen  on Kanta-Hämeessä Hämeenlinnassa Rengon kylän lähellä sijaitseva järvi.
Maantietoa

Järven pinta-ala on 6,9 hehtaaria ja se on 450 metriä pitkä ja 300 metriä leveä. Järven rannat ovat alavaa maata. Sen itärantaan on rakennettu Erälä ja pohjoisrantaan Suvipielisen useita rakennuksia. Niille tulee tie valtatieltä 10. Sen rantaviivan pituus on 1,5 kilometriä.
Vesistösuhteet

Järvi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajärven alue kuuluu. Järven vedenpinnan korkeus on 125,9 metriä mpy. Järvestä on johdettu kaivettu oja Vesajärveen.
Historiaa

Vuoden 1855−1856 Kalmbergin kartastossa järven nimi kirjoitettiin ”Suvitielin järvi”. Se on kartassa erämaajärvi, jonka pohjoisrannan kautta kulki koillis-lounais-suuntainen polku. Polku alkoi Rengosta ja jatkui Alajärvelle päin. Vuoden 1961 peruskartassa oli järvi metsäpolkujen risteämiskohta Erälässä, joka sijaitsi järven länsirannalla. Vuoden 1979 kartassa näyi järven pohjoisrannalla jo kaksi muutakin rakennusta. Itäinen kiinteistö oli kartassa nimetty Suvipielinen.
Tamás Cseri

Tamás Cseri (s. 15. tammikuuta 1988 Győr) on unkarilainen jalkapalloilija, pelipaikaltaan laitahyökkääjä. Hän on edustanut kotimaassaan Mosonmagyaróvária, Győriä, Pécsiä, BKV Előreä, Gyirmótia, Kisvárdaa ja kesästä 2017 alkaen Unkarin pääsarjassa pelaavaa Mezőkövesdiä. Hän on neljän kauden aikana pelannut Unkarin pääsarjassa 126 ottelua ja tehnyt niissä 21 maalia.
Cseri pelasi ensimmäisen kerran Unkarin maajoukkueessa syyskuussa 2020 Kansojen liigan ottelussa Venäjää vastaan ja toisen kerran marraskuussa 2020 niin ikään Kansojen liigaan kuuluneessa ottelussa Turkkia vastaan. Kolmannessa maaottelussaan maaliskuussa 2021 MM-karsinnassa San Marinoa vastaan hän pelasi avauskokoonpanossa mutta tuli ottelun puolivälissä vaihtoon.
Tabán

Tabán on entinen pikkukaupunki, nykyinen Budapestin kaupunginosa. Se sijaitsee Budan puolella lähellä Tonavan rantaa, Gellértinvuoren pohjoispuolella I ja XI osa-alueella.  Tabanissa on ollut asutusta kivikaudelta alkaen, sillä paikka on suojaisa laakso, jossa on mineraalipitoisia lähteitä ja kahlaamo Tonavan yli.
Taban oli 1930-luvulla kaupungin viihde-elämä keskus.
Aiheesta muualla

Kuvia tai muita tiedostoja aiheesta Tabán Wikimedia Commonsissa
TUL:n pesäpallomestaruus 1957

Työväen Urheiluliitto järjesti jälleen oman mestaruussarjansa pesäpallossa, kun yhteistyö pesäpalloliiton kanssa katkesi.
TUL:n Mestaruussarja

| Joukkue | O | V | T | H | Juoksut | Pts |
| --- | --- | --- | --- | --- | --- | --- |
| Kuusankosken Puhti | 9 | 9 | 0 | 0 | 104-14 | 18 |
| Loimaan Leisku | 9 | 8 | 0 | 1 | 98-34 | 16 |
| Lahden Pesä-Toverit | 9 | 6 | 0 | 3 | 100-44 | 12 |
| Jyväskylän Veikot | 9 | 5 | 0 | 4 | 78-100 | 10 |
| Hyvinkään Urheilutoverit | 9 | 4 | 1 | 4 | 44-54 | 9 |
| Oulun Tarmo | 9 | 4 | 0 | 5 | 67-84 | 8 |
| Forssan Alku | 9 | 4 | 0 | 5 | 70-89 | 8 |
| Tainionkosken Tähti | 9 | 3 | 1 | 5 | 60-58 | 7 |
| Lohjan Louhi | 9 | 1 | 0 | 8 | 47-55 | 2 |
| Jyväskylän Nousu | 9 | 0 | 0 | 9 | 51-88 | 0 |
Louhi ja Nousu putosivat sarjasta.
Kuusankosken Puhdin joukkue: Reino Lehtonen, Pertti Levänen, Alpo Nokkanen, Juhani Vatto, Teuvo Parolahti, Ossi Nöjd, Erkki Hussi. Teuvo Vanhalakka, Aulis Lahti ja Urho Kääpä. Huoltajana Heikki Koski.
Tabulatuuri

Tabulatuuri kitaralle.
Tabulatuuri (usein myös muodossa tablatuuri, tabit tai täbit) on erityisesti kielisoittimelle tarkoitettu soitto-ohje, joka on verrattavissa pianon nuotteihin.
Tabulatuureissa käytetään yleensä kirjain- ja numerosymboleita merkitsemään soitossa käytettävien sormien asettelua. Tabulatuureja käytetään soitto-ohjeina muun muassa kitaralle, bassolle, rummuille, huuliharpulle ja ukulelelle.
Tabulatuuri on hyvin yksinkertainen soitto-ohje, eikä näin ollen sisällä tietoa mm. rytmistä. Tätä varten on kehitetty tietokoneohjelmia, kuten Guitar Pro,  Tuxguitar, Power Tab Editor ja TablEdit Tablature Editor, jotka mahdollistavat tabulatuurien rytmityksen. ASCII-merkistöllä tehtyä tabulatuuria kutsutaan ASCII-tabulatuureiksi.
Tabulatuureja on käytetty ainakin 1300-luvulta asti.[lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
Ultimate Guitar - Kitara- ja bassotabulatuureja (englanniksi)
Tabinetti - Suomalaisia kitaratabulatuureja
Tamu

Tamu on Tyynessämeressä sijaitseva kilpitulivuori, jonka on arvioitu olevan suurin maapallolla sijaitseva tulivuori. Tamu sijaitsee noin 1 600 kilometrin päässä Japanista itään. Tamun tulivuoren arvioidaan syntyneen 145 miljoonaa vuotta sitten jura- ja liitukausien vaihteessa. Tamun pinta-ala on arviolta 120 000 neliömailia.